Kentucky Fried Chicken

Kentucky Fried Chicken, skr. KFC, je reťazec reštaurácií rýchleho občerstvenia, ktorý sídli v meste Louisville v americkom štáte Kentucky. Zameriava sa najmä na kuracie mäso vo vyprážanej podobe, v niektorých krajinách je však dostupné aj v inej úprave. Mäso okrem samostatných kúskov predáva aj vo forme burgerov, wrapov, v šalátoch a iných podobách.

Spoločnosť založil Colonel Harland Sanders ako Kentucky Fried Chicken v roku 1952. Na skrátený tvar sa premenovala v roku 1991. Od apríla 2007 spoločnosť začala znovu používať pôvodnú značku Kentucky Fried Chicken na niektoré popisy, balenia a reklamné predmety v Spojených štátoch.

KFC na Slovensku 
Prvá prevádzka na Slovensku bola otvorená 30. septembra 2006 v Trnave, nasledovala Banská Bystrica 28. marca 2007 a Bratislava 22. augusta 2007 (prevádzka na Obchodnej, neskôr boli otvorené ďalšie - na Námestí SNP (zatvorená v roku 2013), v Auparku a v Relaxxe). V súčasnosti (rok 2023), má KFC na Slovensku 10 reštaurácií, z toho 6 v Bratislave, 2 v Trnave a po jednej pobočke v Košiciach a Banskej Bystrici.

Iné projekty

Externé odkazy 
 Domovská stránka 

Reštaurácie
Rýchle občerstvenie
Nadnárodné podniky
Potravinárske podniky USA